Cüneyt Özdəmir

Cüneyt Özdəmir (; ) — Türkiyəli jurnalist, televiziya və sənədli film istehsalçısı, yazar, TV aparıcısı.

 Həyatı 
Cüneyt Özdəmir, 8 fevral 1970-ci ildə Ankarada anadan olmuşdur. İki bacısı var. İbtidai və orta təhsilini Yüksəliş Kollecində tamamlayan Cüneyt Özdəmir, tam orta təhsilini(10–11-ci sinif) isə Ankara Atatürk Liseyində tamamlamışdır. Ankara Universiteti, Rabitə fakültəsinin Radio, Televiziya və Kino bölümünün məzunudur. 1993-cü ildə British Council Təqaüd Proqramı alaraq Londonda multimedia təhsili aldı.

Cüneyt Özdəmir, 2016-cı ilin aprel ayında ilk evliliyini etmişdir. Həyat yoldaşı reklamcı Ayşə Bali olmuşdur. Daha sonra boşanan jurnalist, 3 fevral 2011 tarixində rejissor Türkər İnanoğlu və aktrisa Gülşən Bubikoğlunun qızı olan Zeynəb İnanoğlu ilə Paris Səfirliyində evləndi. 2012-ci ilin aprel tarixində Əli Mavi adında bir oğlu dünyaya gəlmişdir. Cüneyt Özdəmir, Google Türkiyə Məhsulları Marketinq Müdiri olan həyat yoldaşı Zeynəb İnanoğlunun işi səbəbindən bir müddət Londonda yaşamışdır. Hal-hazırda Amerika və İstanbulda yaşayır.

 Fəaliyyəti 
1990-cı ildən müxtəlif media orqanlarında işləməyə başladı. Günümüzdə də CNN Türk telekanalında 5N1K proqramı üçün müxtəlif proqramlar hazırlayır.

 32-ci Gün Xəbər Proqramı 
1992-də müxbir olaraq işə başladığı, "32-ci Gün" xəbər proqramı]nda 8 il müddətində baş redaktor daxil olmaqla bir çox vəzifələrdə fəaliyyətini davam etdirdi. 1993-cü ildə Londonda təhsil gördüyü müddətdə ATV telekanalının əsəs xəbərlər buraxılışı içində "Cüneytin Lupası" başlığı altında süjetlər hazırladı. 1 il müddətində Əli Kırcanın aparıcısı olduğu "Siyasət Meydanı" adlı proqramın rejissorluğunu icra etdi. Daha sonra yenidən 32-ci Gün xəbər proqramı]na geri döndü. 1996-cı ildən fəaliyyətini genişləndirərək müharibə bölgələrində müxbirlik etməyə başladı. Livan-İsrail cəbhə xəttindən, İraqdan və Əfqanıstandan müxtəlif xəbərlər və proqramlar hazırladı. 2003-cü ildə İraq işğalını müxbir olaraq izlədi.

 CNN Türk 
1999-cu ildə CNN beynəlxalq kanalının Türkiyə şöbəsi olan CNN Türkün qurucularından biri olan Cüneyt Özdəmir, hal-hazırda da bu kanalda fəaliyyətini davam etdirir.
 2000-ci ildə adını jurnalistliyin 6 əsas sualları olan Nə(ne), Nə zaman(Ne zaman), Harada(Nerede), Nə üçün(Neden), Necə(Nasıl), Kim(Kim) alank 5N1K] proqramını layihələşdirdi. 19 ildir ki, 5N1K proqramının redaktorluğu və aparıcılığı kimi müxətlif vəzifələrini icra edir. Fəaliyyət göstərdiyi illərdə CNN Türk ekranlarında beynəlxalq müharibələr, siyasi münasibətlər, olimpiadalar, moda həftələri, Türk Diplomatiyası və s. mövzularda xəbərlər hazırladı. İllər boyunca Cüneyt bəy, İraq, Əfqanıstan, Pakistan, Fələstin və İsraildə münaqişə ocaqlarından xüsusi reportajlar hazırladı. Onun ən yadda qalan fəaliyyətləri isə aşağıdakı kimidir:
 2004-cü ildə Yay Olimpiya Oyunlarınından izləmək və xəbər hazırlamaq üçün Afinaya getdi.
 2006-cı ildə Quantanamo Körfəzini ziyarət etdi. Kubada müvəqqəti saxlama kamplarına getdi və oradan reportajlar yayımladı.
 2007-ci ildə Stokholmda Nobel mükafatı mərasimini izlədi. 2007-ci ildə qurucusu olduğu 5N1K proqramının 300-cü buraxılışı efirə getdi.
 2008-ci ildə Latın Amerikasına getdi və oradakı hadisələr barədə xəbər bülletenləri hazırladı.
 2011-ci ildə Liviyada baş verən inqilab proseslərini izləmək üçün Tripoliyə getdi. Orada Liviyanın öldürülən prezidenti Muəmmər Qəddafinin oğlu Seyful İslam Muəmmər Qəddafi ilə reportaj hazırladı. Bundan başqa Cüneyt Özdemirin Rəcəb Tayyib Ərdoğan, Kristian Amanpur, Orxan Pamuk, Zaha Hadid və s. digər müxtəlif məşhur şəxslərlə də hazırladığı reportajlar vardır.
 2016-cı ildə 15 İyul hərbi çevrilişindən bəhs edən "Bir millət müqavimət göstərir" kitabını və Nyu-York müşahidələrini yazdığı "Susqunluq dağının zirvəsində" kitabını yayımaldı. CNN Türk kanalının Nyu-York təmsilciliyini qəbul etdi və Nyu-Yorkda qaldı.
 2017-ci ildə Rza Zərrab məhkəməsini ilk gündən etibarən Amerikada məhkəmə salonundan izlədi və hər məhkəmə prosesindən sonra canlı yayımlar etdi. Cüneyt Özdəmir Nyu-Yorkda izlədiyi və xəbər hazırladığı bu məhkəmə prosesinə görə Türkiyə Jurnalistlər Cəmiyyətinin "ən yaxşı televiziya xəbər aparıcısı" mükafatına layiq görüldü.
 2018-ci ildə "Günəbaxan: Yay günəşində qurudulmuş sözlər" adında kitabını yayımladı
 2019-cu ilin əvvəlində Venesueladakı daxili siyasi qarışıqlığı və hərbi çevriliş cəhdini izləmək və xəbər hazırlamaq üçün Karakasa getdi. Burada Venesuela prezidenti Nikolas Maduro ilə reportaj hazırladı. O, bu reportaj ilə hərbi çevriliş cəhdindən sonra Nikolas Maduro ilə görüşən ilk müxbir oldu.Cüneyt Özdemir — Tarihe damğa vuran 10 sözü 

 Kanal D 
28 oktyabr 2014 tarixində Özdəmir, Kanal D telekanaklında işləmək üçün CNN Türkdən ayrılacağını açıqladı və Kanal D-nin xəbər bülleteninin aparıcısı olacağını bildirdi. 3 noyabr 2014-də ilk yayımını etdi. Bir müddət burada fəaliyyətini davam etdirdikdən sonra 7 avqust 2015-ci ildə kanaldan ayrıldı və CNN Türkə geri döndü.

 Radikal qəzeti 
Özdəmir, 2011–2014 tarixlərində Radikal Qəzaetində yazar kimi fəaliyyət göstərmişdir. Həftənin 5 günü qəzet üçün məqalələr yazan Cüneyt ÖZdəmir, burada siyasi, qlobal məsələlərlə yanaşı mədəniyyətlərdəki dəyişmələr, Yaxın Şərq və Avropa ilə bağlı geniş məqalələr hazırladı.

 DİPNOT TV 
2007-ci ildə Sonər Yalçınla birlikdə Odatv İnternet xəbər saytını qurdu. Lakin bir müddət sonra buradan ayrıldı və 2008-ci ildə Dipnot TV adlı şirkətini açdı. Cüneyt Özdəmirin qurucusu olduğu DİPNOT TV şirkəti televiziya şouları və sənədli filmlər çəkməyə davam edir. Bununla yanaşı şirkət, internet və televiziya kanalları üçün reklam çarxları və s. hazırlayır. Şirkət, Akbank, Kalebodur, Vodafon, Google, Erikson, Koka-Kola, Efes, Tuborq, Şevrolet kimi məşhur markaların reklam çarxlarını hazırlamış və ya digər ehtiyaclarını ödəmişdir. Dipnot Production Company əlavə olaraq, "Mesajınız var" adlanan Avropa Birliyi layihəsini də əməkdaşlıq etdiyi digər qurumlarla birlikdə həyata keçirmişdir. Cəmiyyətlərin bir-birilərinə olan münasibətlərini və anlayışla qarşılamalarını yaxşılaşdırmaq məqsədini hədəfləyən "Mesajınız Var" layihəsi, 8 qısa film və 1 sənədli film olmaq üzrə geniş məzmuna sahibdir. Şirkət Türkiyədə rəqəmsal media mövzusunda liderlik edən şirkətdir. Bu şirkət daxilində Cüneyt Özdəmir, rəqəmsal jurnal olan Dipnot Tableti  2009-cu ildə nəşr etməyə başladı. Rəqəmsal Jurnal olan Dipnot Tablet , həfətlik yayımları ilə texnologiya, əyləncə və moda başda olmaq üzrə müxtəlif mövzular məqalələr yayımlayır.

 Gördüyü işlər 

 Sənədli filmlər 
Qız qülləsi Əfsanəsi
 Meşin Yuvarlağın Türkiyə macərası]
 Fetival
 Maşın sevgisi
 Hamının atasının danışacaq bir hekayəsi var
 Pulun macərası
 Suya vurulan qızıl qandal

 Serial 
 Oda Sağır Oda (rejissor)
 Kurtlar Vadisi (qonaq aktyor 60-cı bölüm)

 Televiziya proqramları 
 32-ci gün
 5N1K
 Siyasət Meydanı
 Soruşuram
 Fərq yaradanlar
 Qeyri-adi bir gün

 Kitabları 
 Komandirin şübhəli ölümü. "Əşrəf Bitlis hadisəsi"
 Ruh halı
 Reytinqsiz söhbətlər
 Qız qülləsi əfsanəsi
 Xəyal səsi
 Onlarla idim, amma onlardan deyildim (İraq işğalı)
 Flu
 Cəhənnəm kafesi(Quantanamo)
 Ah mənim yarım ağlım (şeir)
 Vacib işlər idarəsi
 Əyləncəsini itirən ölkə
 Susqunluq dağının zirvəsində
 Bir millət müqavimət göstərir: 15 İyul şahidlikləri
 Günəbaxan: Yay günəşində qurudulmuş sözlər

 İstinadlar 

 Xarici keçidlər 
 Dipnot.tv
 Twitter'da Cüneyt Özdemir
 Instagram'da Cüneyt Özdemir
 Youtube'da Cüneyt Özdemir
 https://www.milligazete.com.tr/haber/1888318/cuneyt-ozdemir-kimdir
 http://www.hurriyet.com.tr/haberleri/cuneyt-ozdemir
 https://www.cnnturk.com/2012/03/30/ekran-yuzleri/cuneyt-ozdemir/

Kateqoriya:Qızıl Kəpənək mükafatı laureatları
Kateqoriya:Türkiyə yazıçıları